Document ID: 31989R1280

Title and Content:
***** ΚΑΝΟΝΙΣΜΟΣ (ΕΟΚ) αριθ. 1280/89 ΤΗΣ ΕΠΙΤΡΟΠΗΣ της 10ης Μαΐου 1989 για τροποποίηση του κανονισμού (ΕΟΚ) αριθ. 2681/83 περί λεπτομερειών εφαρμογής του καθεστώτος ενισχύσεως για τους ελαιούχους σπόρους όσον αφορά την προκαταβολή του ποσού της Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί κοινής οργανώσεως της αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 2210/82 (2), και ιδίως το άρθρο 27 παράγραφος 5, Εκτιμώντας: ότι το άρθρο 10 παράγραφος 2 του κανονισμού (ΕΟΚ) αριθ. 1594/83 του Συμβουλίου της 14ης Ιουνίου 1983 σχετικά με την ενίσχυση για τους ελαιούχους σπόρους (3), όπως τροποποιήθηκε τελευταία από τον κανονισμό (ΕΟΚ) αριθ. 2215/88 (4), επιτρέπει την πληρωμή προκαταβολής στον δικαιούχο της ενίσχυσης χωρίς να αναμένεται η προσκόμιση της αποδείξεως ως προς το ότι η οικονομική ενέργεια δικαιολογεί τη χορήγησή της, με την επιφύλαξη ότι, αφενός, έχει πραγματοποιηθεί η εξακρίβωση των σπόρων για τους οποίους ζητήθηκε η ενίσχυση και, αφετέρου, έχει συσταθεί εγγύηση που εξασφαλίζει τη διεξαγωγή της μεταποιήσεως ή ενσωματώσεως των εν λόγω σπόρων· ότι, το άρθρο 36 παράγραφος 1 του κανονισμού (ΕΟΚ) αριθ. 2681/83 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 626/89 (6), περιλαμβάνει, σύμφωνα με τη σημερινή του διατύπωση, λεπτομέρειες εφαρμογής που δεν αντιστοιχούν πλήρως στις προαναφερόμενες απαιτήσεις και ότι πρέπει, ως εκ τούτου, να τροποποιηθεί και να συμπληρωθεί ανάλογα · ότι η παράγραφος 2 του εν λόγω άρθρου 36 πρέπει επίσης να τροποποιηθεί για να ληφθούν υπόψη οι διατάξεις του κανονισμού (ΕΟΚ) αριθ. 2220/85 της Επιτροπής της 22ας Ιουλίου 1985 για τον καθορισμό των κοινών λεπτομερειών εφαρμογής του καθεστώτος των εγγυήσεων για τα γεωργικά προϊόντα (7), όπως τροποποιήθηκε τελευταία από τον κανονισμό (ΕΟΚ) αριθ. 1181/87 (8)· ότι πρέπει να προσδιορισθούν οι διατάξεις του άρθρου 36 παράγραφος 4 του κανονισμού (ΕΟΚ) αριθ. 2681/83 ώστε να ληφθούν υπόψη ορισμένες περιστάσεις που είναι δυνατό να διευκολύνουν τη διοικητική διαχείριση της ενίσχυσης από τους οργανισμούς παρεμβάσεως· ότι γίνεται τη στιγμή αυτή η κωδικοποίηση του κανονισμού (ΕΟΚ) αριθ. 2681/83· ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το άρθρο 36 του κανονισμού (ΕΟΚ) αριθ. 2681/83 τροποποιείται ως εξής: 1. Στην παράγραφο 1, το πρώτο εδάφιο αντικαθίσταται από το ακόλουθο κείμενο: «Ο αρμόδιος οργανισμός καταβάλλει το ποσό της ενισχύσεως που αναφέρεται στο άρθρο 10 του κανονισμού (ΕΟΚ) αριθ. 1594/83 στον δικαιούχο που ορίζεται στο εν λόγω άρθρο μόλις πραγματοποιηθεί η εξακρίβωση των σπόρων και εφόσον, πριν από την πληρωμή αυτή, έχει συσταθεί από τον δικαιούχο εγγύηση ποσού ίση με το ποσό της ενισχύσεως που αποτελεί αντικείμενο της προκαταβολής.» 2. Η παράγραφος 2 αντικαθίσταται από το ακόλουθο κείμενο: «2. Η εγγύηση, που προορίζεται να εξασφαλίσει την διεξαγωγή της μεταποιήσεως ή ενσωματώσεως από την οποία εξαρτάται η απόκτηση του δικαιώματος για την ενίσχυση, συστήνεται με μια από τις μορφές που προβλέπονται στο άρθρο 8 του κανονισμού (ΕΟΚ) αριθ. 2220/85 της Επιτροπής (*) (*) ΕΕ αριθ. L 205 της 3. 8. 1985, σ. 5.» 3. Η παράγραφος 4 αντικαθίσταται από το ακόλουθο κείμενο: «4. Το βάρος που λαμβάνεται υπόψη για τον υπολογισμό της προκαταβολής της ενισχύσεως είναι: - είτε το καθαρό βάρος του προϊόντος όπως διαπιστώνεται κατά την είσοδο των σπόρων στην επιχείρηση στην οποία μεταποιούνται, εφόσον δεν είναι γνωστό το αποτέλεσμα των αναλύσεων που αναφέρονται στο άρθρο 32, - είτε το βάρος των σπόρων, προσαρμοσμένο σύμφωνα με τη μέθοδο που καθορίζεται στο παράρτημα Ι, στις άλλες περιπτώσεις. » Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 10 Μαΐου 1989.

Classification Labels:
318
317
17
588

Label Descriptions:
{"318": "Λογιστική διαχείριση", "317": "Λογοδοσία", "17": "Δημόσιες επιχειρήσεις", "588": "ΔΗΜΟΣΙΟΝΟΜΙΚΑ"}

EuroVoc IDs (Original): 523
2460
2414
1155

EuroVoc IDs (Expanded): 523
2460
2414
1155

Dataset Source: meu

Split: train